LT
L 214/64
Europos Sąjungos oficialusis leidinys
2023 8 31
1.3.
Plastikinių sudedamųjų dalių ženklinimas Nuo 2025 m. birželio 20 d. sunkesnės kaip 50 g plastikinės sudedamosios dalys ženklinamos nurodant polimero tipą atitinkamais standartiniais simboliais arba sutrumpintais terminais, juos pateikiant tarp skyrybos ženklų „>“ ir „<“, kaip nurodyta esamuose standartuose.
Ženklai turi būti įskaitomi.
Plastikinėms sudedamosioms dalims ženklinimo reikalavimai netaikomi, jei tenkinamos šios sąlygos: i)
ženklinimas yra neįmanomas dėl sudedamosios dalies formos arba dydžio;
ii) ženklinimas paveiktų plastikinės sudedamosios dalies veikimo charakteristikas arba funkcijas; iii) ženklinimas techniškai neįmanomas dėl naudojamo presavimo metodo.
Ženklinti nereikia šių plastikinių sudedamųjų dalių: i)
pakuotės, juostų, etikečių ir tampriųjų apvalkalų;
ii) laidų, kabelių ir jungčių, guminių dalių bei visų kitų sudedamųjų dalių, kai paviršiaus ploto neužtenka, kad ženklinimas būtų įskaitomas; iii) spausdintinių plokščių (SP) sąrankų, polimetilmetakrilato (PMMA) plokščių, optinių komponentų, apsaugos nuo elektrostatinio išlydžio komponentų, apsaugos nuo elektromagnetinių trukdžių komponentų, garsiakalbių; iv) skaidrių dalių, jeigu ženklai trukdytų tai daliai atlikti funkcijas.
1.4.
Perdirbamumo reikalavimai Nuo 2025 m. birželio 20 d.: (1) Gamintojai, importuotojai arba jų įgaliotieji atstovai, nepažeisdami Europos Parlamento ir Tarybos direktyvos 2012/19/ES (2) 15 straipsnio 1 dalies, laisvai prieinamoje svetainėje pateikia išmontavimo informaciją, reikalingą prieigai prie bet kurių Direktyvos 2012/19/ES VII priedo 1 punkte nurodytų gaminio sudedamųjų dalių.
(2) 1 punkte nurodytoje išmontavimo informacijoje nurodoma išmontavimo veiksmų seka, įrankiai arba technologijos, kurių reikia norint pasiekti atitinkamą sudedamąją dalį.
(3) 1 punkte nurodyta informacija turi būti prieinama bent 15 metų po tam tikro gaminio modelio paskutinio vieneto pateikimo rinkai.
2.
INFORMACIJOS REIKALAVIMAI Nuo 2025 m. birželio 20 d.: (1) Gamintojai, importuotojai arba įgaliotieji atstovai techniniuose dokumentuose ir laisvai prieinamose gamintojų, importuotojų arba įgaliotųjų atstovų svetainėse viešai pateikia šią informaciją apie: (a) suderinamumą su išimamomis atminties kortelėmis, jei jų yra; (b) orientacinį šių svarbiausiųjų žaliavų ir aplinkai svarbių medžiagų svorių intervalą: i)
kobalto kiekio baterijoje (svorio intervalas: mažiau kaip 2 g, nuo 2 g iki 5 g, daugiau kaip 5 g);
ii) tantalo kiekio kondensatoriuose (svorio intervalas: mažiau kaip 0,05 g, nuo 0,05 g iki 0,2 g, daugiau kaip 0,2 g); iii) neodimio kiekio garsiakalbiuose, vibraciniuose varikliuose ir kituose magnetuose (svorio intervalas: mažiau kaip 0,05 g, nuo 0,05 g iki 0,2 g, daugiau kaip 0,2 g); iv) aukso kiekio visose sudedamosiose dalyse (svorio intervalas: mažiau kaip 0,02 g, nuo 0,02 g iki 0,1 g, daugiau kaip 0,1 g); (c) orientacinę tinkamumo perdirbti laipsnio vertę Rcyc; (2) 2012 m. liepos 4 d. Europos Parlamento ir Tarybos direktyva 2012/19/ES dėl elektros ir elektroninės įrangos atliekų (OL L 197, 2012 7 24, p. 38).